pythainlp/thai-wiki-dataset-v4 huggingface dataset:
เงือกน้อย มุโรมิซัง

เงือกน้อย มุโรมิซัง (; โรมาจิ: "Namiuchigiwa no Muromi-san") เป็นซีรีส์มังงะญี่ปุ่น เขียนโดยเคจิ นาจิมะ ตีพิมพ์ในนิตยสาร"โชเน็งแม็กกาซีนรายสัปดาห์" ของสำนักพิมพ์โคดันชะ ระหว่างปี พ.ศ. 2552 ถึง พ.ศ. 2557 ได้รับการรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 11 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยทัตซึโนโกะโปรดักชัน ออกอากาศตั้งแต่เดือนเมษายนถึงมิถุนายน พ.ศ. 2556 ซีรีส์เป็นเรื่องราวเกี่ยวกับนางเงือกชื่อมุโรมิ และผองเพื่อนที่เป็นเงือก สัตว์น้ำ และสัตว์ประหลาดในตำนานต่างๆ
ฟุตบอลชิงแชมป์แห่งชาติอาเซียน 2002

อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศอินโดนีเซียและสิงคโปร์ เป็นเจ้าภาพร่วมกัน เริ่มการแข่งขันตั้งแต่วัน 15 ธันวาคม พ.ศ. 2545 - 29 ธันวาคม พ.ศ. 2545 โดยมีประเทศเข้าร่วมการแข่งขันทั้งหมด 9 ประเทศ
อันดับดาวซัลโว.
<templatestyles src="Col-begin/styles.css"/>
ท่าฟรีสไตล์

ท่าฟรีสไตล์  เป็นการว่ายน้ำที่ไม่จำกัดแบบหรือท่า ในการแข่งขันคุณจะว่ายแบบใดก็ได้ แต่การว่ายฟรีสไตล์เป็นการว่ายที่เร็วที่สุด การว่ายท่านี้เป็นการนอนคว่ำลงในน้ำ หมุนแขนผ่านใต้น้ำและเหนือน้ำอย่างต่อเนื่อง ขาจะต้องเตะขึ้นลงอย่างสม่ำเสมอ และหายใจเมื่อหมุนหน้าไปด้านข้าง มีคำพูดที่ว่าการว่ายท่านี้ง่ายมาก แต่ก็ยังมีอีกเป็นจำนวนมากที่เราจำเป็นต้องรู้
การแข่งขัน.
รูปแบบนอกจากนี้ยังเป็นส่วนหนึ่งของการผสมในระยะทางมีดังต่อไปนี้
กีฬาแห่งชาติ ครั้งที่ 31

การแข่งขันกีฬาแห่งชาติ ครั้งที่ 31 หรือ "ระยองเกมส์" เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดระยอง ระหว่างวันที่ 24 – 31 กรกฎาคม พ.ศ. 2544 มีการแข่งขัน 26 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล วอลเลย์บอลชายหาด ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ เรือพาย โบว์ลิ่ง ฮอกกี้ชาย ซอฟท์บอลหญิง เทควันโด มีการสาธิต 2 ชนิดกีฬา คือ ยิงธนู และแฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 4,180 คน
ชนิดกีฬาที่ใช้ในการแข่งขัน.
กีฬาสาธิต 2 ชนิดกีฬา
กีฬาแห่งชาติ ครั้งที่ 32

การแข่งขันกีฬาแห่งชาติ ครั้งที่ 32 หรือ “มหานครเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่กรุงเทพมหานคร ระหว่างวันที่ 9 - 20 ธันวาคม พ.ศ. 2543 มีการแข่งขัน 45 ชนิดกีฬา มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 6,456 คน การแข่งขันครั้งนี้เป็นการเปลี่ยนการแข่งขันรูปแบบใหม่ โดยเปลี่ยนจากการแข่งขัน “ระบบเขต” เป็น “ในนามจังหวัดโดยตรง” และเปลี่ยนระยะเวลาจัดการแข่งขันจากการแข่งขัน “1 ปีต่อครั้ง เป็น 2 ปีต่อครั้ง” เรียกการแข่งขันแบบ “คัดเลือกตัวแทนเขต” เป็น “คัดเลือกตัวแทนภาค” โดยแบ่งออกเป็น 5 ภาค
สนามที่ใช้ในการแข่งขัน.
ในกีฬาแห่งชาติครั้งที่ 32 จะใช้ศูนย์กีฬาหัวหมากในการแข่งขันครั้งนี้ด้วย
จังหวัดที่ร่วมแข่งขัน.
การแข่งขันกีฬาแห่งชาติครั้งนี้เป็นการเปลี่ยนการแข่งขันรูปแบบใหม่ โดยเปลี่ยนจากการแข่งขัน “ระบบเขต” เป็น “ในนามจังหวัดโดยตรง” เรียกการแข่งขันแบบ “คัดเลือกตัวแทนเขต” เปลี่ยนเป็น “คัดเลือกตัวแทนภาค” โดยแบ่งออกเป็น 5 ภาค ดังนี้
กีฬาแห่งชาติ ครั้งที่ 33

การแข่งขันกีฬาแห่งชาติ ครั้งที่ 33 หรือ “นครเชียงใหม่เกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดเชียงใหม่ ระหว่างวันที่ 13 – 24 ธันวาคม พ.ศ. 2545 มีการแข่งขัน 34 ชนิดกีฬา คือ กรีฑา กอล์ฟ กาบัดดี้ กีฬาไทย (ฟันดาบ) ขี่ม้า คาราเต้โด จักรยาน ตะกร้อ (เซปักตะกร้อ ตะกร้อลอดห่วง) เทควันโด เทนนิส เทเบิลเทนนิส บิลเลียด – สนุกเกอร์ บาสเกตบอล แบดมินตัน โบว์ลิ่ง เปตอง เพาะกาย ฟันดาบสากล ฟุตบอล มวยไทยสมัครเล่น มวยสากลสมัครเล่น มวยปล้ำ ยกน้ำหนัก ยิงปืน ยิงเป้าบิน ยิมนาติก ยูโด รักบี้ฟุตบอล เรือพาย ลีลาศ วอลเลย์บอล (ในร่ม – ชายหาด) ว่ายน้ำ วูซู แฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 8,940 คน
มาสคอต.
มาสคอตของกีฬาแห่งชาติครั้งนี้คือ สิงโต ชื่อ "นำชัย"
กีฬาแห่งชาติ ครั้งที่ 34

การแข่งขันกีฬาแห่งชาติ ครั้งที่ 34 หรือ “ราชบุรีเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 18 – 28 ธันวาคม พ.ศ. 2547 มีการแข่งขัน 34 ชนิดกีฬา คือ กรีฑา กอล์ฟ กาบัดดี้ กีฬาไทย (ฟันดาบ) ขี่ม้า คาราเต้โด จักรยาน ตะกร้อ (เซปักตะกร้อ ตะกร้อลอดห่วง) เทควันโด เทนนิส เทเบิลเทนนิส บิลเลียด – สนุกเกอร์ บริดจ์ บาสเกตบอล แบดมินตัน โบว์ลิ่ง เปตอง เพาะกาย ฟันดาบสากล ฟุตบอล มวยไทยสมัครเล่น มวยสากลสมัครเล่น มวยปล้ำ ยกน้ำหนัก ยิงปืน ยิงเป้าบิน ยิมนาสติก ยูโด รักบี้ฟุตบอล เรือพาย ลีลาศ วอลเลย์บอล (ในร่ม – ชายหาด) ว่ายน้ำ วูซู แฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 8,212 คน 
มาสคอต.
ตัวมาสคอตก็คือมังกรจีนชื่อว่า "มังกรแก้ว"
พิธีเปิด.
พิธีเปิดจัดขึ้นในวันที่18 ธันวาคม พ.ศ. 2547 เวลา 17.00 น. ที่สนามกีฬากลางจังหวัดราชบุรี มี 76 จังหวัดเข้าร่วมการแข่งขัน โดยสนธยา คุณปลื้ม รัฐมนตรีว่าการกระทรวงการท่องเที่ยวและกีฬาเป็นประธานพิธีเปิดและมีการเชิญธงประเทศไทย, ธงกีฬาแห่งชาติ และ ธงประจำจังหวัดราชบุรี ขึ้นสู่ยอดเสา และมีการวิ่งไฟพระฤกษ์ นุชจรินทร์ สุขคงดำเนิน สืบศักดิ์ ผันสืบ และ มนัส บุญจำนงค์ เป็นผู้จุดคบเพลิง
กีฬาแห่งชาติ ครั้งที่ 35

การแข่งขันกีฬาแห่งชาติ ครั้งที่ 35 หรือ “สุพรรณบุรีเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุพรรณบุรี ระหว่างวันที่ 9 – 19 กันยายน พ.ศ. 2549 มีการแข่งขัน 33 ชนิดกีฬา คือ กรีฑา แบดมินตัน บาสเกตบอล เบสบอล บิลเลียด – สนุกเกอร์ เพาะกาย จักรยาน มวยสากลสมัครเล่น ลีลาศ ฟุตบอล กอล์ฟ ยิมนาสติก แฮนด์บอล ยูโด กาบัดดี้ มวยไทยสมัครเล่น เนตบอล เปตอง เรือพาย รักบี้ฟุตบอล ยิงปืน ยิงเป้าบิน ยิมนาติก ซอฟท์บอล ว่ายน้ำ เทเบิลเทนนิส เทควันโด ตะกร้อ เทนนิส หมากล้อม วอลเลย์บอล ยกน้ำหนัก มวยปล้ำ วูซู มีนักกีฬาและเจ้าหน้าที่ เข้าร่วมการแข่งขัน 9,000 คน
สัญลักษณ์การแข่งขัน.
พระบรมราชานุสรณ์ดอนเจดีย์ ประกอบด้วย พระบรมราชานุสรณ์สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
สัญลักษณ์นำโชค.
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่น ๆ อยู่เสมอ จึงทำให้คนดูแลม้าไล่ตีเอาเนือง ๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
กีฬาแห่งชาติ ครั้งที่ 36

การแข่งขันกีฬาแห่งชาติ ครั้งที่ 36 หรือ “นครศรีธรรมราชเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครศรีธรรมราช ระหว่างวันที่ 15 – 25 กันยายน พ.ศ. 2550 มีการแข่งขัน 31 ชนิดกีฬา คือ กรีฑา กอล์ฟ กาบัดดี้ จักรยาน ซอฟท์บอล ตะกร้อ เทควันโด เทนนิส เปตอง เทเบิลเทนนิส บาสเกตบอล บิลเลียด – สนุกเกอร์ แบดมินตัน ปันจักสีลัต เพาะกาย ฟุตบอล มวยไทยสมัครเล่น มวยปล้ำ มวยสากลสมัครเล่น ยกน้ำหนัก ยิงปืน ยิมนาติก ยูโด รักบี้ฟุตบอล เรือพาย ลีลาศ วอลเลย์บอล ว่ายน้ำ วูซู หมากล้อม และแฮนด์บอล ชิงชัย 457 เหรียญทอง มีนักกีฬาและเจ้าหน้าที่เข้าร่วมการแข่งขัน 10,204 คน
พิธีเปิด.
พิธีเปิดนครศรีธรรมราชเกมส์จะจัดขึ้น ณ สนามกีฬากลางจังหวัดนครศรีธรรมราช ในเวลา 4:00 มีการแสดงรวมทั้งมีนักกีฬาจาก 76 จังหวัด, สุวิทย์ ยอดมณี รัฐมนตรีว่าการกระทรวงการท่องเที่ยวและกีฬา และไฟพระฤกษ์ โดย สราวุธ ธรฤทธิ์ และ พิชิตพล ไชยสิทธิ์ นักเล่นฟุตบอลนครศรี เฮอริเทจ เอฟซี และมีบั้งไฟสำหรับจุดกระถางคบเพลิงในพิธีเปิดอีกด้วย
วัฏจักรเมตอน

วัฏจักรเมตอน  หมายถึง ช่วงระยะเวลาซึ่งใกล้เคียงกับตัวคูณร่วมน้อยที่สุดของปีสุริยคติ และปีจันทรคติ ซึ่งใกล้เคียงกับระยะเวลา 19 ปี วัฏจักรเมตอนค้นพบโดยชาวบาบิโลน ซึ่งต่อมาได้ค้นพบซ้ำโดยเมตอนแห่งเอเทนส์ (Meton of Athens) ช่วงปลายพุทธกาล โดยเขาได้ระบุว่า วัฎจักรเมตอนกินระยะเวลา 235 เดือนจันทรคติ หรือประมาณ 6,940 วัน ช่วงเวลา 19 ปีข้างต้น ใกล้เคียงกับเดือนราหูคติ (draconic month) หรือรอบคราส 255 เดือน นอกจากนี้ยังใกล้เคียงกับเดือนดาราคติ 254 เดือน อีกด้วย
วัฎจักรเมตอนมีที่มาจากการคำนวณปฏิทินจันทรคติโดยสอบทานกับปฏิทินสุริยคติ สมมติให้ปีหนึ่งเป็น 1/19 ของระยะเวลาตามวัฏจักรเมตอน จะได้ว่าแต่ละปีมีจำนวนวันทั้งสิ้น 365 + 1/4 + 1/76 วัน ซึ่งยาวกว่าปีจันทรคติ เมื่อเดินปีในลักษณะเช่นนี้โดยไม่ได้แก้ไขดัดแปลงเลย จะทำให้เดือนจันทรคติค่อย ๆ เลื่อนไปจากตำแหน่งของเดือนสุริยคติที่ควรจะเป็น ยกตัวอย่างเช่น เดือน 12 ไทย แทนที่จะอยู่เดือนพฤศจิกายน ก็จะเลื่อนไปเดือนตุลาคม กันยายน ตามลำดับ เพื่อแก้ไขปัญหาดังกล่าว จะต้องเพิ่มเดือนอีกหนึ่งเดือน เรียกว่า อธิกมาส (intercalary month) บางครั้งหากปฏิทินผิดจากจังหวะของดวงจันทร์มาก ก็จะต้องเพิ่มวันอีกหนึ่งวันด้วยเช่นกัน เรียกว่า อธิกวาร (intercalary day) โดยทั่วไปในระยะเวลา 19 ปี จะมีปีอธิกมาส 7 ปี (อาจเปลี่ยนแปลงได้)
การทดปฏิทิน

การทดปฏิทิน  หมายถึง การเพิ่มเติมวัน หรือเดือน ลงในปฏิทินจันทรคติเพื่อให้ไม่เคลื่อนไปจากปฏิทินสุริยคติมากนัก การทดปฏิทินพบได้ในปฏิทินจันทรคติไทย ปฏิทินจันทรคติอิสลาม ปฏิทินจันทรคติจีน และปฏิทินจันทรคติภารตะ นอกจากนี้ การทดปฏิทินยังหมายถึงการเพิ่มวันที่ 29 กุมภาพันธ์ ในปีอธิกสุรทินอีกด้วย
ปฏิทินจันทรคติไทยและภารตะ ปกติกำหนดให้เดือนเลขคี่มี 29 วัน ส่วนเดือนเลขคู่มี 30 วัน เรียกว่า ปีปกติมาสวาร ดังนั้นจำนวนวันทั้งหมดในหนึ่งปีจึงอยู่ที่ 354 วัน ซึ่งน้อยกว่าจำนวนวันในปีปกติสุรทินที่ 365 วัน เมื่อจัดเดือนตามวิธีปกติไปเรื่อย ๆ อาจสังเกตได้ว่าเดือน 12 ถอยร่นมาเป็นเดือนตุลาคม หากไม่ได้ทำอะไรเลย เดือน 12 ก็จะร่นมาที่เดือนกันยายน สิงหาคม ... ตามลำดับ ด้วยเหตุนี้จึงต้องเติมเดือนแปดเพิ่มต่อท้ายเดือนแปดครั้งแรก เพื่อให้เดือน 12 กลับไปอยู่ที่เดือนพฤศจิกายนตามเดิม ปีที่ได้เพิ่มเดือนนั้นเรียกว่า ปีอธิกมาส ในบางกรณี หากเดือนจันทรคติที่วางแล้วคลาดเคลื่อนไป 1 วัน อาจเพิ่มวันแรม 15 ค่ำ เดือน 7 ขึ้นมา ซึ่งปีที่ได้เพิ่มวันเรียกว่า ปีอธิกวาร
ส่วนในปฏิทินอิสลาม ปกติเดือนหนึ่งจะกำหนดไว้ที่ 30 วัน แต่เมื่อถึงวันที่ 29 ของเดือนใด ๆ แล้ว ผู้นำศาสนาอิสลาม (เช่น จุฬาราชมนตรี) จะประกาศให้ชาวมุสลิมสังเกตว่า หลังดวงอาทิตย์ลับขอบฟ้าแล้ว แลเห็นดวงจันทร์เสี้ยวหรือไม่ หากแลเห็นให้ถือว่าเย็นวันนั้นเป็นการเริ่มต้นเดือนใหม่ บางประเทศ อาจกำหนดว่า ต้องเห็นดวงจันทร์อยู่บนท้องฟ้าอย่างน้อย 5 นาที หลังจากดวงอาทิตย์ตก เช่นอียิปต์ ส่วนบางประเทศอาจใช้การคำนวณเวลาดวงอาทิตย์ตกและดวงจันทร์ตกก่อนนำมาเปรียบเทียบเพื่อตัดสินเดือนขาดเดือนเต็ม อนึ่ง การดูดวงจันทร์เป็นข้อสำคัญมาก โดยเฉพาะเมื่อจะสิ้นเดือนรอมฎอน เข้าสู่เดือนเชาวาล อันเป็นช่วงเวลาของการเลิกถือศึลอดในปีนั้น
สำหรับในปฏิทินจีน การเดินวันจันทรคติจะยึดตามวันจันทร์ดับ (new moon) ซึ่งคำนวณด้วยวิธีทางดาราศาสตร์ และจะได้ว่าเดือนหนึ่งมี 29 วันบ้าง 30 วันบ้าง โดยจะต้องให้วันวสันตวิษุวัต วันอุตรายัน วันศารทวิษุวัต และวันทักษิณายัน อยู่ในเดือน 2, 5, 8 และ 11 ตามลำดับ เสมอไป หากไม่ได้ตามนี้ให้ดูว่า มีเดือนใดที่ไม่มีวันภาวะเลขคู่ (เช่น อวี๋สุ่ย ชุนเฟิน กู๋อวี่..., ต้าหาน) ให้นับเดือนนั้นซ้ำจากเดือนก่อน เป็นอธิกมาส ก่อนนับเดือนต่อไปตามปกติ
กีฬาเขตแห่งประเทศไทย ครั้งที่ 11

กีฬาเขตแห่งประเทศไทย ครั้งที่ 11 หรือ การแข่งขันกีฬาแห่งชาติ ครั้งที่ 11 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่กรุงเทพมหานคร ระหว่างวันที่ 11 – 17 ธันวาคม พ.ศ. 2524 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่าง ๆ รวมทั้งกรรมการ ผู้ตัดสินจากสมาคมกีฬาสมัครเล่น จำนวน 2,617 คน ผลการแข่งขันปรากฏว่านักกีฬาประเภทต่าง ๆ มีขีดความสามารถดีขึ้น เป็นที่พึงพอใจของผู้แทนสมาคมกีฬาต่าง ๆ และสมาคมได้เชิญนักกีฬาดีเด่นเหล่านั้น มาทำการฝึกซ้อม เพื่อคัดเลือกเป็นตัวแทนทีมชาติเข้าร่วมการแข่งขันกีฬาเอเชี่ยนเกมส์ ครั้งที่ 8 ณ กรุงเทพมหานคร
เหนื่อยเกินไปหรือเปล่า

"เหนื่อยเกินไปหรือเปล่า" เป็นซิงเกิลที่ 5 ของวงดนตรีมายด์ จากอัลบั้ม "Master Peace" ออกจำหน่ายในวันที่ 7 ตุลาคม พ.ศ. 2556
เนื้อหาเพลงและดนตรี.
เพลง "เหนื่อยเกินไปหรือเปล่า" เป็นหนึ่งในเพลงเศร้าจากประสบการณ์ของคนใกล้ตัว ที่มีความพิเศษในเรื่องเนื้อหา และอารมณ์ของคนที่รักแอบรักแฟนชาวบ้าน เพลงนี้ถูกปรุงแต่งด้วยจังหวะดนตรีป็อปร็อก มุมใหม่ที่วงมายด์ไม่เคยเขียนมาก่อน และความพิเศษอีกอย่างหนึ่ง ที่วงมายด์ตั้งใจมอบให้กับแฟนเพลงก็คือ การนำแซกโซโฟนมาเป็นพระเอกในเพลงนี้ ทำให้เพลงนี้มีกลิ่นอายของเพลงกลางคืน
การตอบรับ.
เพลง "เหนื่อยเกินไปหรือเปล่า" ได้อันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 และอันดับสูงสุดที่ 4 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กีฬาเขตแห่งประเทศไทย ครั้งที่ 13

กีฬาเขตแห่งประเทศไทย ครั้งที่ 13 หรือ การแข่งขันกีฬาแห่งชาติ ครั้งที่ 13 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุราษฎร์ธานี ซึ่งกำหนดให้มีการแข่งขันระหว่างวันที่ 23 – 29 ธันวาคม พ.ศ. 2526 โดยมีนายนิเวศน์ สมสกุล ผู้ว่าราชการจังหวัดสุราษฎร์ธานี เป็นประธานกรรมการจัดการแข่งขัน มีการแข่งขันกีฬารวม 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น ฟุตบอล ยูโด เทนนิส เซปักตะกร้อ ว่ายน้ำ เทเบิลเทนนิส วอลเลย์บอล ยิมนาสติก จักรยาน ยกน้ำหนัก และรักบี้ฟุตบอล (กีฬาสาธิต วอลเลย์บอลชายหาด) มีนักกีฬาเข้าร่วมการแข่งขัน 10 เขต จำนวน 2,359 คน รวมนักกีฬาและเจ้าหน้าที่ทั้งสิ้น 2,848 คน 
ชนิดกีฬาที่ใช้ในการแข่งขัน.
กีฬาสาธิต
กีฬาเขตแห่งประเทศไทย ครั้งที่ 14

กีฬาเขตแห่งประเทศไทย ครั้งที่ 14 หรือ การแข่งขันกีฬาแห่งชาติ ครั้งที่ 14 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดปัตตานี ระหว่างวันที่ 22 – 28 มีนาคม พ.ศ. 2524 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ รวมทั้งกรรมการ ผู้ตัดสินจากสมาคมกีฬาสมัครเล่นเข้าร่วมการแข่งขันทั้งสิ้น 2,729 คน
ดาว (เพลงมายด์)

"ดาว" เป็นซิงเกิลที่ 4 ของวงดนตรีมายด์ จากอัลบั้ม "Master Peace" โดยเนื้อหาของเพลงนั้น พูดถึงชายหนุ่ม ที่หลงรักหญิงสาว และก็พยายามตามสืบทุกวิถีทาง เพื่อให้รู้ว่าผู้หญิงคนนั้นเป็นใคร อยู่ที่ไหน ออกจำหน่ายในวันที่ 7 ตุลาคม พ.ศ. 2556
การตอบรับ.
เพลง "ดาว" ได้อันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 มิถุนายน พ.ศ. 2556 และอันดับสูงสุดที่ 15 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กีฬาแห่งชาติ ครั้งที่ 18

การแข่งขันกีฬาแห่งชาติ ครั้งที่ 18 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดเชียงราย ระหว่างวันที่ 20 – 26 มกราคม พ.ศ. 2531 มีการแข่งขัน 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และโบว์ลิ่ง มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,840 คน 
ในการแข่งขันครั้งนี้เป็นครั้งแรกที่ใช้ชื่อการแข่งขันว่า “การแข่งขันกีฬาแห่งชาติ” โดยนับจำนวนครั้งต่อเนื่องจากชื่อเดิมเป็น ครั้งที่ 18 ตามมติของคณะกรรมการองค์การส่งเสริมกีฬาแห่งประเทศไทย นอกจากนี้ ยังอนุญาตให้นักกีฬาทีมชาติเข้าแข่งขันได้เกือบทุกประเภทกีฬา ภายใต้เงื่อนไขจำกัดบางประการ ดังปรากฏในระเบียบการแข่งขันประจำปี เพื่อเปิดโอกาสให้นักกีฬาในส่วนภูมิภาค ได้มีโอกาสประลองฝีมือกับนักกีฬาทีมชาติ เป็นการเสริมสร้างประสบการณ์แก่นักกีฬาหน้าใหม่ยิ่งขึ้น และยังทำให้การแข่งขันน่าดูมากขึ้นด้วย
การอนุญาตให้นักกีฬาทีมชาติสามารถลงแข่งขันในครั้งนี้ได้นั้น ก่อให้เกิดการตื่นตัวทางกีฬาเป็นอย่างมาก มีเยาวชนและประชาชนให้การสนใจเข้าร่วมการแข่งขันทุกประเภทกีฬาอย่างเนืองแน่น โดยกีฬาที่ได้รับความสนใจสูง คือ ฟุตบอล วอลเลย์บอล บาสเกตบอล มวยสากล และว่ายน้ำ เนื่องจากการแข่งขันบางรายการนักกีฬาทั่วไปสามารถเอาชนะนักกีฬาทีมชาติได้ ทำให้นักกีฬามีขวัญและกำลังใจที่จะฝึกซ้อมเพื่อเพิ่มสมรรถภาพของตนให้สูงขึ้น เพื่อพร้อมเต็มที่ที่จะเข้าร่วมการแข่งขันนักกีฬาแห่งชาติในครั้งต่อไป
สตีเฟน ฮาร์เปอร์

สตีเฟน โจเซฟ ฮาร์เปอร์  เกิดเมื่อวันที่ 30 เมษายน พ.ศ. 2502 เป็นอดีตนายกรัฐมนตรีแห่งแคนาดาคนที่ 22 และอดีตหัวหน้าพรรคอนุรักษนิยมแห่งแคนาดา เขานำพรรคอนุรักษนิยมชนะการเลือกตั้งในปี 2549 และครั้งที่ 2 ในปี 2551 ฮาร์เปอร์จัดตั้งรัฐบาลเสียงข้างน้อย และการชนะการเลือกตั้งครั้งที่ 3 ในปี 2554 ทำให้เขาสามารถจัดตั้งรัฐบาลเสียงข้างมากได้
กีฬาแห่งชาติ ครั้งที่ 19

การแข่งขันกีฬาแห่งชาติ ครั้งที่ 19 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดจันทบุรี ระหว่างวันที่ 14 – 20 มกราคม พ.ศ. 2532 มีการแข่งขัน 16 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง และตะกร้อลอดห่วง มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,804 คน
กีฬาแห่งชาติ ครั้งที่ 20

การแข่งขันกีฬาแห่งชาติ ครั้งที่ 20 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดร้อยเอ็ด ระหว่างวันที่ 23 – 29 มกราคม พ.ศ. 2533 มีการแข่งขัน 16 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง และยิมนาสติก มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,898 คน ในการแข่งขันครั้งนี้ มีการแข่งขัน 15 ชนิดกีฬา ยกเว้นกีฬาโบว์ลิ่งชนิดเดียวที่จัดการแข่งขันที่จังหวัดขอนแก่น
ปุด

ปุด หรือ ปุดใหญ่ (ชื่อวิทยาศาสตร์: "Etlingera coccinea") เป็นพืชในวงศ์ขิง ลำต้นและใบมีขนาดใหญ่กว่าข่าและดาหลา ดอกสีแดงสด ขอบกลีบสีเหลือง เหง้าและหน่อปุดอ่อนนำมาแกงเหลือง แกงกะทิ ช่วยลดกลิ่นของเนื้อสัตว์ นำมาต้มใช้กินแนมกับน้ำพริก หน่ออ่อนที่ลอกเปลือกแล้วนำมาดอง กินกับขนมจีนน้ำยา
ต้นปุดอ่อน ลอกกาบนอกออก เหลือไว้เฉพาะไส้ใน กินเป็นผักสด เหง้า หน่ออ่อน และไส้ของปุด มีกลิ่นหอม รสเผ็ดร้อน ใช้เป็นเครื่องเทศใส่ในแกงชนิดต่าง ๆ
กีฬาโรงเรียนกีฬาแห่งประเทศไทย ครั้งที่ 17

กีฬาโรงเรียนกีฬาแห่งประเทศไทย ครั้งที่ 17  หรือ "พะยูนเกมส์" เป็นการแข่งขันกีฬาระหว่างโรงเรียนกีฬาจากสังกัดต่าง ๆ ในประเทศไทยและโรงเรียนกีฬาจากต่างประเทศ โดยครั้งนี้จัดการแข่งขันเป็นครั้งที่ 17 โดยจังหวัดตรัง รับหน้าที่เป็นเจ้าภาพจัดการแข่งขันระหว่างวันที่ 15-24 มิถุนายน พ.ศ. 2557 
สัญลักษณ์ประจำการแข่งขัน.
สัญลักษณ์ประจำการแข่งขันครั้งนี้จะเป็นรูปต่าง ๆ ซึ่งมีความหมายดังนี้
สัตว์นำโชค.
สัญลักษณ์นำโชคหรือมาสคอตประจำการแข่งขันครั้งนี้คือ พะยูน ใช้ชื่อ “ Mr.Friendship” เพื่อสื่อถึงการแข่งขันที่มีจุดเน้นในด้านความรัก ความสามัคคีและความเป็นหนึ่งเดียว เพื่อเป็นพลังในการขับเคลื่อนและพัฒนากีฬาสู่มาตรฐานในระดับสากลในโอกาสต่อไป
โดยการใช้พะยูนเป็นสัญลักษณ์มีที่มาจาก จังหวัดตรังเป็นเมืองชายทะเลฝั่งตะวันตก ของภาคใต้ มีธรรมชาติและสิ่งแวดล้อมที่อุดมสมบูรณ์ นอกจากชายหาด เกาะและท้องทะเลที่สวยงามแล้ว ทะเลตรังยังมีหญ้าทะเลที่มีความอุดมสมบูรณ์มากที่สุดแห่งหนึ่ง จึงมี “พะยูน” ซึ่งเป็นสัตว์เลี้ยงลูกด้วยนมอาศัยอยู่เป็นจำนวนมาก ซึ่งน่าจะเป็นฝูงสุดท้ายและมากที่สุดในประเทศไทยในปัจจุบัน จึงใช้ "พะยูน" เป็นสัญลักษณ์ในครังนี้
คำขวัญประจำการแข่งขัน.
ปรัชญาการกีฬา คือ “การรู้แพ้ รู้ชนะ รู้อภัย” ซึ่งใช้ได้ในทุกเกมส์การแข่งขันทั้งในระดับท้องถิ่นและระดับนานาชาติ การจัดการแข่งขันในครั้งนี้ จึงได้ดำเนินการภายใต้ปรัชญากีฬาดังกล่าว จึงใช้คำขวัญการแข่งขันกีฬาโรงเรียนกีฬาแห่งประเทศไทย ครั้งที่ 17 “พะยูนเกมส์ ” ว่า
<templatestyles src="แม่แบบ:คำพูด/style.css" />มิตรภาพไร้พรมแดน เหนือกว่าชัยชนะ
คำขวัญดังกล่าวสอดคล้องกับแนวคิด 3 ประการได้แก่ 
จากแนวคิดนี้ เพื่อต้องการส่งสารถึงผู้เกี่ยวข้องให้รับรู้ถึงประเด็นที่มีโรงเรียนกีฬาและต้องการสื่อความหมายของโรงเรียนกีฬาว่าเป็นสัญลักษณ์แห่งคุณภาพและมาตรฐานการกีฬา ตลอดจนการใช้เวทีนี้ให้เป็นเวทีของการแลกเปลี่ยนเรียนรู้ประสบการณ์ทางสังคมในมิติต่าง ๆ เพื่อการแลกเปลี่ยนเรียนรู้ในคุณค่าทางการกีฬาและศิลปวัฒนธรรมของท้องถิ่นไปพร้อม ๆ กับความต้องการให้ประชาชนได้รับรู้และซึมซับในจิตวิญญาณของพะยูนเกมส์ “Payun Game of Spirit” ที่มีเจตนาและอุดมการณ์ที่มุ่งให้เป็นกิจกรรมสัญลักษณ์แห่งคุณภาพและมาตรฐานการกีฬาสู่ความเป็นเลิศ การจัดการแข่งขันกีฬาฯ ในครั้งนี้ โดยมีหน่วยงานภาครัฐ ภาคเอกชน สมาคม ชมรมต่าง ๆ และพี่น้องประชาชนชาวนตรังทุกคน ได้ร่วมกันเป็นเจ้าภาพจัดการแข่งขันฯ เพื่อให้บรรลุเป้าหมายที่กำหนดไว้ 3 ประการ คือ 1.ยิ่งใหญ่ 2.ประทับใจ 3.ได้มาตรฐาน
ชนิดกีฬาที่แข่ง.
กีฬาโรงเรียนกีฬาแห่งประเทศไทย ครั้งที่ 17 จัดการแข่งขันทั้งสิ้น 21 ชนิดกีฬา แบ่งเป็นชนิดกีฬาที่จัดการแข่งขัน 20 ชนิดกีฬาและชนิดกีฬาสาธิต 1 ชนิดกีฬา ดังนี้
<templatestyles src="Col-begin/styles.css"/>
โรงเรียนที่เข้าร่วมการแข่งขัน.
โรงเรียนกีฬาที่เข้าร่วมการแข่งขันครั้งนี้ ประกอบด้วย โรงเรียนกีฬาในประเทศไทย จำนวน 20 แห่ง และโรงเรียนกีฬาจากต่างประเทศ จำนวน 7 แห่ง รวมทั้งสิ้น 27 แห่ง ดังนี้
โรงเรียนกีฬาในประเทศไทย
จำนวน 20 แห่ง แยกตามสังกัด ดังนี้
<templatestyles src="Col-begin/styles.css"/>
โรงเรียนกีฬาจากต่างประเทศ
จำนวน 7 แห่ง ประกอบด้วย
ชะฮาดะฮ์

ชะฮาดะฮ์ ("aš-šahādah" "ปฏิญาณตน"; หรือ อัชชะฮาดะตาน ("aš-šahādatān", "คำปฏิญาณทั้งสอง")) เป็นบทประกาศความเชื่อในศาสนาอิสลาม ถึงความศรัทธาในพระเจ้าองค์เดียว และแสดงความยอมรับว่านบีมุฮัมมัดเป็นศาสนทูตของพระเจ้า คำประกาศดังกล่าวในรูปแบบอย่างย่อที่สุด มีใจความดังนี้
 "lā ʾilāha ʾillā-llāh, muhammadun rasūlu-llāh"
"ละอิลาฮะ อิลลัลลอฮ์ มุฮัมมะดุน เราะซูลลุลลอฮ์"
"ไม่มีพระเป็นเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์"
กีฬาโรงเรียนกีฬาแห่งประเทศไทย

กีฬาโรงเรียนกีฬาแห่งประเทศไทย  เป็นการแข่งขันกีฬาหลายชนิดระหว่างโรงเรียนกีฬาจากสังกัดต่างๆ ทั้งในประเทศไทยและโรงเรียนกีฬาจากต่างประเทศ โดยมีมหาวิทยาลัยการกีฬาแห่งชาติในจังหวัดต่างๆรับหน้าที่เป็นเจ้าภาพ ซึ่งจะจัดขึ้นทุกปีและเปลี่ยนเจ้าภาพไปในแต่ละปี
ประวัติ.
การแข่งขันกีฬาโรงเรียนกีฬาแห่งประเทศไทย เกิดขึ้นจากการที่รัฐบาลได้มีมติเห็นชอบในหลักการให้จัดตั้งโรงเรียนกีฬาสุพรรณบุรีเป็นแห่งแรก เมื่อวันที่ 7 สิงหาคม พ.ศ. 2533 โดยเปิดทำการสอนตั้งแต่ปีการศึกษา 2534 จนถึงปัจจุบันมีโรงเรียนกีฬาในสังกัดมหาวิทยาลัยการกีฬาแห่งชาติ กระทรวงการท่องเที่ยวและกีฬา จำนวน 13 แห่ง เพราะเล็งเห็นความสำคัญการพัฒนากีฬา เพื่อความเป็นเลิศของชาติ และพัฒนาคุณภาพของประชาชนในชาติว่าส่งผลให้เยาวชนมีคุณภาพ ทั้งทางด้านสุขภาพ ร่างกาย จิตใจ อารมณ์ และรัฐบาลหวังว่าโรงเรียนกีฬาจะเป็นแหล่งผลิตและส่งนักกีฬาเข้าร่วมการแข่งขันกีฬาโอลิมปิก เอเชี่ยนเกมส์ และซีเกมส์ 
จากการเข้าร่วมการแข่งขันดังกล่าวนับได้ว่าประสบความสำเร็จเป็นที่น่าพึงพอใจต่อกรมพลศึกษา (สำนักงานพัฒนาการกีฬาและนันทนาการกีฬาในปัจจุบัน)ได้ให้ความเห็นชอบให้มีการจัดการแข่งขันโรงเรียนกีฬาเป็นครั้งแรกที่จังหวัดอุดรธานี ในปี พ.ศ. 2538 โดยจัดการแข่งขันพร้อมกับการแข่งขันกีฬาวิทยาลัยพลศึกษา โดยให้วิทยาลัยพลศึกษา จังหวัดอุดรธานีเป็นเจ้าภาพจัดการแข่งขันและดำเนินการจัดการแข่งขันอย่างต่อเนื่องเป็นประจำทุกปี โดยหลักการจัดการแข่งขันนั้น จะจัดการแข่งขันกีฬาที่มีการเรียนการสอน ตั้งแต่ 3 แห่งขึ้นไป ให้โรงเรียนกีฬามีหน้าที่และรับผิดชอบในการนำนักกีฬาที่ความถนัด ความสามารถพิเศษทางด้านการกีฬา ให้มีโอกาสได้รับการส่งเสริมละพัฒนาความสามารถทางการกีฬา ให้ถึงศักยภาพสูงสุดในการแข่งขันกีฬาโรงเรียนกีฬาไปพร้อมกับการพัฒนาร่างกาย อารมณ์ สังคม และสติปัญญา เพื่อเตรียมเป็นนักกีฬาที่มีความสามารถและมีสุขภาพที่ดี ในการร่วมการแข่งขันกีฬาระดับชาติ และระดับนานาชาติ ให้ทัดเทียมนานาอารยประเทศ และใช้การแข่งขันกีฬาโรงเรียนกีฬาเป็นแหล่งในการศึกษาทดลอง ค้นคว้า วิเคราะห์และวิจัย เพื่อพัฒนาการกีฬา
การจัดการแข่งขัน.
ประวัติการแข่งขันกีฬาโรงเรียนกีฬาแห่งประเทศไทย ตั้งแต่ปี 2538 – ปัจจุบัน มีดังนี้
เทย์เลอร์ สวิฟต์ (อัลบั้ม)

เทย์เลอร์ สวิฟต์  เป็นสตูดิโออัลบั้มแรกของนักร้อง-นักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อปลายปี ค.ศ. 2006 โดยสังกัดบิกแมชีนเรเคิดส์ขณะสวิฟต์อายุ 16 ปี สวิฟต์แต่งเพลงในอัลบั้มในระหว่างเรียนชั้นปีที่ 1 ในไฮสกูล และมีชื่อปรากฏในเพลงทุกเพลงของอัลบั้ม รวมถึงเพลงที่แต่งร่วมกับลิซ โรส ด้วย สวิฟต์ทดลองทำอัลบั้มกับโปรดิวเซอร์เพลงหลายคน จนในที่สุดเธอเลือก นาธาน แชปแมน โปรดิวเซอร์ที่ร่วมทำอัลบั้มเดโมกับเธอ ด้านดนตรี เพลงในอัลบั้มเป็นแนวคันทรีทั้งดนตรีและเนื้อเพลง ทุกเพลงพูดถึงความสัมพันธ์เชิงรักใคร่ คู่รักที่สวิฟต์เขียนถึงมาจากการสังเกตความสัมพันธ์ก่อนที่เธอจะเข้าไปมีส่วนเกี่ยวข้อง และแสดงให้เห็นความลำบากที่สวิฟต์ประสบขณะเรียนที่ไฮสกูล
อัลบั้มมีซิงเกิลออกจำหน่ายทั้งหมด 5 ซิงเกิล ทุกเพลงได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) "ทิม แม็กกรอว์" เป็นซิงเกิลแรก กลายเป็นซิงเกิลที่ติดสิบอันดับสูงสุดบนชาร์ตบิลบอร์ดฮอตเพลงคันทรี "เทียร์ดรอปส์ออนมายกีตาร์" ออกจำหน่ายเป็นซิงเกิลที่สอง กลายเป็นเพลงที่ทำอันดับบนชาร์ต"บิลบอร์ด"ฮอต 100 ได้ดีที่สุด "เอาร์ซอง" ออกจำหน่ายเป็นซิงเกิลที่สามจากอัลบั้ม กลายเป็นซิงเกิลอันดับหนึ่งบนชาร์ตบิลบอร์ดฮอตเพลงคันทรีเพลงแรกของสวิฟต์ และทำให้เธอเป็นผู้ที่มีอายุน้อยที่สุดที่แต่งเพลงคนเดียวและเพลงสามารถขึ้นอันดับหนึ่งได้ "พิกเชอร์ทูเบิร์น" และ "ชูดัฟเซดโน" ออกจำหน่ายเป็นซิงเกิลที่สี่และห้าตามลำดับ ทั้งสองเพลงประสบความสำเร็จบนชาร์ตเพลงคันทรีในสหรัฐอเมริกา สวิฟต์ส่งเสริมอัลบั้มของเธอผ่านการแสดงในหลายกิจกรรม รวมถึงในฐานะนักร้องเปิดคอนเสิร์ตให้กับวงราสคอลแฟลตส์ จอร์จ สเตรต แบรด เพสลีย์ ทิม แม็กกรอว์ และเฟธ ฮิลล์
"เทย์เลอร์ สวิฟต์" ได้รับคำวิจารณ์ด้านบวกจากนักวิจารณ์ร่วมสมัย ซึ่งยกย่องพรสวรรค์ของสวิฟต์ขณะอายุยังน้อย อัลบั้มประสบความสำเร็จเชิงพาณิชย์และแจ้งเกิดสวิฟต์ในวงการดนตรีคันทรี ในสหรัฐอเมริกา เพลงขึ้นอันดับหนึ่งบนชาร์ตท็อปคันทรีอัลบั้มส์นาน 24 สัปดาห์ และได้รับการรับรองระดับทองคำขาวห้าครั้งจากสมาคมผู้ประกอบกิจการเพลงของสหรัฐอเมริกา (RIAA) หลังจากทำยอดขายได้มากกว่า 5 ล้านอัลบั้ม "เทย์เลอร์ สวิฟต์"อยู่ในชาร์ต"บิลบอร์ด"ท็อป 200 และชาร์ตอัลบั้มเพลงป็อปนาน 275 สัปดาห์นับถึงต้นปี ค.ศ. 2013 ทำให้เป็นหนึ่งใน 12 อัลบั้มที่อยู่ในชาร์ตได้นานที่สุดในประวัติศาสตร์ 57 ปี อัลบั้มยังประสบความสำเร็จในต่างประเทศ โดยเฉพาะประเทศแคนาดา ออสเตรเลีย และสหราชอาณาจักร อัลบั้มทำยอดขายได้มากกว่า 6 ล้านอัลบั้มนับถึงเดือนมกราคม ค.ศ. 2015
รายชื่อเพลง.
เพลงทั้งหมดผลิตโดยนาธาน แชปแมน ยกเว้นที่ระบุไว้
ชาร์ตและการรับรอง.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
บิกมะชีนเรเคิดส์

บิกมะชีนเรเคิดส์  เป็นค่ายเพลงอิสระอเมริกัน ประกอบด้วยศิลปินในแนวเพลงคันทรี ได้แก่ เทย์เลอร์ สวิฟต์ ถึงแม้จะมีการเปลี่ยนแปลงแนวเพลงไปในแนวป็อป ด้วยสตูดิโออัลบั้มชุดที่ 6 ที่ชื่อ "เรพิวเทชัน" แต่ก็ยังเป็นศิลปินในค่ายนี้ ค่ายเพลงนี้ก่อตั้งขึ้นในปี พ.ศ. 2548 โดย Scott Borchetta อดีตผู้บริหารงานในค่ายเพลงดรีมเวิกส์เร็กเคิดส์ บิกมะชีนเร็กเคิดส์ตั้งอยู่ที่เมืองแนชวิลล์ รัฐเทนเนสซี สหรัฐอเมริกา และจัดจำหน่ายโดยยูนิเวอร์ซัลมิวสิคกรุ๊ป ค่ายเพลงนี้ได้รับรางวัลแกรมมี 7 รางวัล โดยเทย์เลอร์ สวิฟต์
ประวัติศาสตร์.
Big Machine Records ก่อตั้งโดย Scott Borchetta อดีตผู้เล่นกีตาร์เบสแนวพังค์ร็อกที่เคยทำงานในห้องไปรษณีย์ของบริษัทเพลงของ Mike บิดาของเขา และในที่สุดก็กลายเป็นพนักงานส่งเสริมการขายของ MCA Records ของ Universal Music Group ในปี 1991 จากข้อมูลของ Bloomberg Businessweek Borchetta เป็น "ผู้จัดการที่เกี่ยวข้อง" ที่ MCA "เลือกคนโสดและให้คำแนะนำในการจ่าย" หลังจากที่เขาถูกไล่ออกจาก MCA ในปี พ.ศ. 2540 Borchetta ยอมรับบทบาทในแผนก DreamWorks Records ในแนชวิลล์ แต่ต่อมาก็ตัดสินใจเปิดค่ายเพลงของตัวเองหลังจากที่ Universal เข้าซื้อแผนกนี้ ก่อนที่เขาจะออกจาก DreamWorks Borchetta ได้เข้าหา Taylor Swift และครอบครัวของเธอหลังจากที่นักดนตรีคนนี้แสดงที่ Bluebird Café ในแนชวิลล์ รัฐเทนเนสซี หลังจากพบเธอครั้งแรกในปี 2004 ในเวลานั้น Borchetta ไม่มีโครงสร้างพื้นฐานหรือเงินทุน เขายื่นข้อเสนอให้สวิฟต์และพ่อแม่ของเธอ โดยเขาจะรับเธอเข้าสังกัดค่ายใหม่หลังจากก่อตั้งขึ้น ในที่สุด สวิฟต์ก็ติดต่อบอร์เชตตาอีกครั้งในอีกประมาณสองสัปดาห์ต่อมา โดยบอกเขาว่า "ฉันรอคุณอยู่"
สกุลจันทน์เทศ

สกุลจันทน์เทศ หรือ Myristica เป็นสกุลของพืชที่เป็นเครื่องเทศสำคัญหลายชนิด ที่สำคัญที่สุดคือ "Myristica fragrans" ซึ่งเป็นแหล่งสำคัญของลูก จันทน์เทศ และดอกจันทน์เทศ
การจัดจำแนก.
ตัวอย่างสปีชีส์ในสกุลจันทน์เทศ:
<templatestyles src="Div col/styles.css"/>
จันทน์เทศปาปัว

จันทน์เทศปาปัว ชื่อวิทยาศาสตร์: "Myristica argentea" เป็นไม้ยืนต้นในสกุลจันทน์เทศ ถิ่นกำเนิดอยู่ในป่าในเกาะนิวกินี ใช้ทำเครื่องเทศที่เรียกจันทน์เทศเช่นเดียวกับจันทน์เทศหอม ใบเดี่ยว เรียงเวียน ดอกช่อ
ลิงคินพาร์กอันเดอร์กราวด์ 2.0

ลิงคินพาร์กอันเดอร์กราวด์ 2.0  เป็นชุดแผ่นซีดี และดิจิทัลดาวน์โหลด ออกจำหน่ายในเดือนพฤศจิกายน พ.ศ. 2545 โดยลิงคินพาร์กอันเดอร์กราวด์ และเป็นอีพีลำดับที่ 2 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีแรกที่ออกจำหน่ายผ่านค่ายเพลงแมชชีนชอปเรเคิดดิงส์
จันทน์เทศบอมเบย์

จันทน์เทศบอมเบย์ ชื่อวิทยาศาสตร์: "Myristica malabarica" เป็นพืชในวงศ์ Myristicaceae เป็นพืชท้องถิ่นในอินเดีย โดยเฉพาะเทือกเขากาตส์ตะวันตก เปลือกต้นเป็นสีเขียวอมดำ เรียบ บางครั้งมีสีแดง พืชชนิดนี้ใช้ในตำราอายุรเวท มีฤทธิ์ต้านมะเร็งและแก้อักเสบ 
แหล่งข้อมูลอื่น.
- http://www.biotik.org/india/species/m/myrimala/myrimala_en.html for more information
เพลงที่ฉันไม่ได้แต่ง

"เพลงที่ฉันไม่ได้แต่ง" เป็นเพลงประกอบภาพยนตร์เรื่อง "ซักซี้ด ห่วยขั้นเทพ" โดยวงโน มอร์ เทียร์ ประพันธ์เนื้อร้องโดย ขจรเดช พรมรักษา (กบ บิ๊กแอส) ทำนองโดย อภิชาติ พรมรักษา (หมู บิ๊กแอส) และเรียบเรียงโดยโน มอร์ เทียร์
การตอบรับ.
เพลง "เพลงที่ฉันไม่ได้แต่ง" ได้ติดอันดับสูงสุดที่ 29 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลิงคินพาร์กอันเดอร์กราวด์ 3.0

ลิงคินพาร์กอันเดอร์กราวด์ 3.0  เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 17 พฤศจิกายน พ.ศ. 2546 โดยลิงคินพาร์กอันเดอร์กราวด์ และเป็นอีพีลำดับที่ 3 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 2 ที่ออกจำหน่ายผ่านค่ายเพลงแมชชีนชอปเรเคิดดิงส์ แทร็กทั้งหมดในอีพีนี้เป็นเพลงในเวอร์ชันแสดงสดจากอัลบั้ม "ไฮบริดทีโอรี" ซึ่งออกจำหน่ายเมื่อปี พ.ศ. 2543 และ "เมทีโอรา" ซึ่งออกจำหน่ายเมื่อปี พ.ศ. 2546 เพลงทั้งหมดนั้นบันทึกมาจากดีวีดีของ "ไลฟ์อินเท็กซัส" โดยมีบางเพลงไม่ได้รวมอยู่ในแผ่นซีดี แต่รวมอยู่ในฉบับแผ่นดีวีดีและในอีพีนี้
จันทน์เทศหอม

จันทน์เทศหอม (ชื่อวิทยาศาสตร์: "Myristica fragrans") เป็นสปีชีส์ของพืชดอกที่อยู่ในวงศ์ Myristicaceae เป็นพืชไม่ผลัดใบที่เป็นพืชท้องถิ่นในหมู่เกาะโมลุกกะในอินโดนีเซีย เป็นพืชสำคัญที่ให้ลูกจันทน์เทศและดอกจันทน์เทศ มีปลูกในกวางตุ้ง ยูนนาน ไต้หวัน อินโดนีเซีย มาเลเซีย เกรนาดาในทะเลแคริบเบียน เกระละในอินเดีย ศรีลังกา และอเมริกาใต้ 
สารสกัดด้วยเอทานอลจากผลและเมล็ดยับยั้งการเจริญและการงอกของถั่วเขียวผิวดำได้
ต้องโทษดาว

ต้องโทษดาว... เป็นเพลงจากอัลบั้มและซิงเกิลของ ธงไชย แมคอินไตย์ ในอัลบั้ม ชุดรับแขก ประพันธ์คำร้องโดย เพียงออ ทำนองโดย วุฒิไกร อิ่มเจริญ และเรียบเรียงโดย ชัชชัย ชาบำเหน็จ
ในปี พ.ศ. 2556 เพลง "ต้องโทษดาว..." ถูกนำมาเป็นเพลงประกอบละครเรื่อง "กุหลาบไฟ" และปี พ.ศ. 2557 ได้นำมาเป็นเพลงประกอบละครเรื่อง "คู่ปรับสลับร่าง"
ขันเงิน เนื้อนวล

ขันเงิน เนื้อนวล หรือ ขันเงิน ไทยเทเนียม ชื่อเล่น ขัน เกิดเมื่อวันเสาร์ที่ 4 กันยายน พ.ศ. 2519 เป็นแร็ปเปอร์ พิธีกร นักธุรกิจชาวไทย เป็นชาวกรุงเทพฯ โดยกำเนิด หลังจากศึกษาอยู่ที่ประเทศไทยระยะหนึ่ง ก็ได้ย้ายไปเรียนต่อชั้นมัธยมปลายที่ไฮสคูลในซานฟรานซิสโก สหรัฐอเมริกา จนในปี พ.ศ. 2538 ได้ทำงานเพลงออกมาในชื่อ "อัลบั้ม Hip Hop Story" ในนาม ขัน-ที กับสังกัดแกรมมี่ หลังจากนั้นได้เดินทางไปยังนิวยอร์ก สหรัฐอเมริกา โดยเช่าห้องพักราคาถูก ๆ และได้อยู่ร่วมกับ เดย์ และเวย์ ที่ต่อมาได้รวมตัวกันเป็นวงไทยเทเนี่ยม ทั้ง 3 คน ได้ช่วยกันฟันฝ่าความยากลำบากต่าง ๆ ในการหาเงินมาเลี้ยงชีพ ไปพร้อม ๆ กับที่ขันเงินได้ซึมซับพัฒนาทักษะด้านดนตรีมาเรื่อย ๆ จนขันเงินได้รับความไว้วางใจจากศิลปินต่าง ๆ ให้แต่งเนื้อร้องและทำนองเพลง แลกกับเงินค่าจ้าง จึงได้รวบรวมเงินมาเช่าห้องพักแห่งใหม่ และสร้างสตูดิโอ จนรวมตัวกันเป็นไทยเทเนี่ยม
ในปี พ.ศ. 2557 ขันเงินเป็นผู้บริหารสายการบินเอเชียนแอร์ ที่ให้บริการเที่ยวบินแบบชาร์เตอร์ไฟลท์ และในปีเดียวกันนี้ขันเงิน เนื้อนวลยังได้ออกมาเปิดเผยว่าตนเองคบหาดูใจกับนักแสดงชาวไทย ศรีริต้า เจนเซ่น เมื่อปี พ.ศ. 2565 ปัจจุบันทั้งคู่ได้เลิกรากันไป
นอกจากนั้นขันเงินมีผลงานในโปรเจกต์พิเศษ ที่ร่วมกันเพื่อนชาวออสเตรเลีย คีซี (Keezy) มาทำเพลงแนว EDM (Electronic Dance Music) ในนาม แบงแบงแบง (BangBangBang) ภายใต้สังกัด มิวส์ เอ็นเตอร์เทนเม้นท์ กรุ๊ป (Muse Entertainment Group หรือ MEG) โดยรับหน้าที่เป็นดีเจ หลังจากวางมือไปถึง 18 ปี
ผลงาน.
อัลบั้มในนาม Khan - T
อัลบั้มเดี่ยวในนามขันเงิน เนื้อนวล
อัลบั้มที่ร่วมกับวงไทยเทเนียม
บัญชา ล่ำซำ

บัญชา ล่ำซำ (12 มกราคม พ.ศ. 2467 - 18 กรกฎาคม พ.ศ. 2535) ผู้ก่อตั้งบริษัทเมืองไทยประกันชีวิต กรรมการผู้จัดการธนาคารกสิกรไทย ประธานกรรมการและประธานเจ้าหน้าที่บริหารธนาคารกสิกรไทย กรรมการผู้ทรงคุณวุฒิสภามหาวิทยาลัย จุฬาลงกรณ์มหาวิทยาลัย อดีตสมาชิกสภานิติบัญญัติสมัยที่ 1 และสมัยที่ 2
ในสมัยที่บัญชายังมีชีวิตอยู่สามารถขยายกิจการธนาคารกสิกรไทย จากการที่มีสินทรัพย์ 700 ล้านบาทมาเป็น 600,000 ล้านบาท จนได้การยกย่องเป็นนายธนาคารแห่งปี 2527 จาก วารสารการเงินธนาคารและนิตยสารดอกเบี้ย และยังได้รับรางวัลนักการตลาดไทยแห่งปี 2534 จากสมาคมการตลาดแห่งประเทศไทยอีกด้วย
ประวัติ.
เป็นบุตรคนโตของนาย โชติ-นางน้อม (สกุลเดิม อึ้งภากรณ์) ล่ำซำ เกิดวันเสาร์ที่ 12 มกราคม พ.ศ. 2467 ที่บ้านในซอยผักกาด ถนนเจริญกรุง ใกล้สี่แยกถนนเสือป่า (ปัจจุบันเป็นที่ตั้งอาคารบริษัทเมืองไทยประกันชีวิต) สมเด็จพระอริยวงศาคตญาณ สมเด็จพระสังฆราช (อยู่ ญาโณทโย) วัดสระเกศราชวรมหาวิหาร ประทานชื่อให้ บัญชามีน้องชายและน้องสาวรวมแล้ว 7 คนดังนี้
ด้านครอบครัว บัญชาสมรสกับ ม.ร.ว. สำอางวรรณ เทวกุล (15 กรกฎาคม พ.ศ. 2471 - 8 พฤศจิกายน พ.ศ. 2560) บุตรีของ พล.ต.ม.จ. ปรีดิเทพย์พงษ์ เทวกุล กับ ม.ร.ว. สอางค์ เทวกุล (ราชสกุลเดิมคือปราโมช) และยังเป็นพี่สาวต่างมารดาของ ม.ร.ว. ปรีดิยาธร เทวกุล เมื่อวันที่ 14 มีนาคม พ.ศ. 2495 มีบุตรธิดา 3 คนคือ
บัญชาถึงแก่อนิจกรรม ในวันที่ 18 กรกฎาคม พ.ศ. 2535 รวมอายุได้ 67 ปี
การศึกษา.
บัญชาจบการศึกษาระดับประถมและมัธยมศึกษาตอนต้นจากโรงเรียนอัสสัมชัญ (เลขประจำตัว อสช 9950) มัธยมศึกษาตอนปลายจากโรงเรียนเตรียมอุดมศึกษา แห่งจุฬาลงกรณ์มหาวิทยาลัย จากนั้นศึกษาต่อในคณะวิทยาศาสตร์ (แผนกเคมี) จุฬาลงกรณ์มหาวิทยาลัย และปริญญาวิทยาศาสตร์บัณฑิต (เคมี) มหาวิทยาลัยมิชิแกน แอนน์ อาร์เบอร์ สหรัฐอเมริกา
ไฟเย็น

ไฟเย็น  เป็นดอกไม้ไฟขนาดเล็ก
ลักษณะเป็นก้านลวดซึ่งมีเชื้อเพลิงแข็งพอกหนาอยู่ด้านหนึ่ง
โดยเหลือปลายอีกด้านเป็นลวดเปลือยไว้สำหรับถือ,
เมื่อทำการจุดไฟที่ปลายด้านเชื้อเพลิงแล้ว
จะให้ประกายแสงพุ่งเป็นเส้นสั้นๆ ออกมาเป็นรัศมีจากจุดที่เผาไหม้,
ซึ่งดอกไม้ไฟชนิดนี้จะไม่มีเสียงดัง
และสามารถถือไว้กับมือได้
จึงนิยมนำมาให้เด็กๆ เล่น
ไฟเย็น ปกติจะทำจากลวดโลหะแข็ง
ยาวประมาณ 2/3 ฟุต
นำมาจุ่มลงในส่วนผสมเชื้อเพลิงข้น
ซึ่งพื้นฐานจะประกอบด้วยผงโลหะสร้างประกาย
ผสมกับสารออกซิไดซ์ช่วยเผาไหม้
กวนรวมกับตัวประสาน
(จำพวกไนโตรเซลลูโลส หรือเด็กซ์ตริน),
โดยเมื่อจุ่มจนพอกหนาได้ที่ ก็จะนำออกมาตากไว้ให้แห้ง
ในตอนท้ายของการผลิต
มักจะมีการแต้มสีเป็นจุดเล็กๆ ไว้ที่ปลายด้านเชื้อเพลิงของไฟเย็นแต่ละก้าน
เพื่อระบุสีของประกายที่จะออกมาเมื่อจุดไฟ,
โดยสีของไฟเย็นจะขึ้นกับชนิดของผงโลหะที่ใช้ในการผลิต
และสารประกอบเจือปนที่ใส่เพิ่มเติมลงไปด้วย
ซอรัน ซาแอฟ

ซอรัน ซาแอฟ (เกิด 8 ตุลาคม ค.ศ. 1974) เป็นอดีตนายกรัฐมนตรีนอร์ทมาซิโดเนีย สังกัดพรรคสหภาพประชาธิปไตยทางสังคม เขาเป็นสมาชิกของรัฐสภานอร์ทมาซิโดเนียเมื่อปี 2003 ถึง 2005 และได้กลับมาเป็นรองประธานของพรรคสหภาพประชาธิปไตยทางสังคม ในปี 2006
ชีวิตช่วงต้น และอาชีพทางการเมือง.
ซอรัน ซาแอฟ เกิดเมื่อวันที่ 8 ตุลาคม 1974 ที่สตรูมิตซา มาซิโดเนีย บการศึกษาจากคณะเศรษฐศาสตร์ในมหาวิทยาลัยแห่งสโกเปีย และได้รับปริญญาด้านเศรษฐศาสตร์การเงินในมหาวิทยาลัยเดียวกัน เขาได้รับเลือกให้เป็นนายกเทศมนตีเมืองสติวมิกา เมื่อปี 2005 ถึง 2016
การเป็นนายกรัฐมนตรีมาซิโดเนีย.
พรรคของซอรัน ซาแอฟ ชนะไปด้วยคะแนนเสียง 436,981 เสียง โดย 42,000 เสียงมาจากชาวแอลเบอเนีย , 60% จากเซอร์เบีย, 50% จากตุรกี และ 45% จากโรมานี
การกล่าวสุนทรพจน์.
การกล่าวจากหนังสือพิมพ์ของบัลแกเรีย.
<templatestyles src="แม่แบบ:คำพูด/style.css" />"...I want to send a message to all the citizens of Bulgaria. We are brotherly people, the same nation..."
การกล่าวจากหนังสือพิมพ์ของเซอร์เบีย.
<templatestyles src="แม่แบบ:คำพูด/style.css" />"...The Serbs and the Macedonians are brotherly people" and "Nobody asked Zoran Zaev to do anything against Macedonians, against Serbs, against any ethnic community, or against any of our neighbors. We heard allegations asserting Zaev as condemning Serbia for a genocide. It's for me the same my nation..."
วัลเทอร์ ฟ็อน ไรเชอเนา

วัลเทอร์ คาร์ล แอ็นสท์ เอากุสท์ ฟ็อน ไรเชอเนา  เป็นจอมพลแห่งกองทัพบกของนาซีเยอรมนีในช่วงสงครามโลกครั้งที่สอง ไรเชอเนาคอยบัญชาการต่อกองทัพที่หก ในช่วงการบุกครองเบลเยียมและฝรั่งเศส ในช่วงปฏิบัติการบาร์บาร็อสซา การบุกครองสหภาพโซเวียต เขายังคงคอยบัญชาการกองทัพที่ 6 ในฐานะส่วนหนึ่งของกองทัพกลุ่มใต้ในการเข้ายึดครองยูเครนและรุกเข้าลึกภายในรัสเซีย
ในขณะที่บัญชาการกองทัพที่ 6 ในช่วงปฏิบัติการบาร์บาร็อสซา ค.ศ. 1941 เขาได้ออกคำสั่งความรุนแรง(Severity Order)ซึ่งเป็นที่ฉาวโฉ่ ซึ่งเปิดทางให้ทหารเยอรมันทำการสังหารพลเรือนชาวยิวบนแนวรบด้านตะวันออก ทหารของไรเชอเนาได้ร่วมมือกับหน่วยไอน์ซัทซ์กรุพเพินแห่งเอ็สเอ็ส ในการสังหารหมู่ชาวยิวมากกว่า 33,000 คนที่บาบึนยาร์ และให้ความช่วยเหลือในการก่ออาชญากรรมต่อมนุษยชาติอื่น ๆ ที่เกิดขึ้นในพื้นที่ภายใต้บังคับบัญชาของเขาในช่วงฮอโลคอสต์
ไรเชอเนาชื่นชอบกีฬาการวิ่งแบบบนทางวิบาก(cross-country)จนติดเป็นนิสัย และเกิดอาการช็อกหมดสติจากโรคหลอดเลือดสมอง ภายหลังจากที่เขาวิ่งเป็นกิจวัตรประจำวันในสภาพอากาศที่หนาวจัด เมื่อวันที่ 14 มกราคม ค.ศ. 1942 จากนั้นเขาก็ได้รับบาดเจ็บที่ศีรษะอย่างรุนแรง เมื่อเครื่องบินที่พาเขากลับไปที่เมืองไลพ์ซิกเพื่อรักษาพยาบาล เกิดอุบัติเหตุในขณะลงจอดที่แลมแบร์ก ไม่ว่าเขาจะเสียชีวิตจากโรคหลอดเลือดสมองหรือมาจากอาการบาดเจ็บจากเครื่องบินตกซึ่งไม่อาจทราบสาเหตุได้ เขาได้ถูกแทนที่ในบังคับบัญชาการกองทัพกลุ่มใต้โดยเฟดอร์ ฟ็อน บ็อค ฮิตเลอร์จัดรัฐพิธีศพให้เขาอย่างสมเกียรติ
มีนูตามอลชานียา

มีนูตามอลชานียา  เป็นรายการวิทยุและโทรทัศน์ของสหภาพโซเวียต ออกอากาศเวลา 18 นาฬิกา ทุกวันที่ 9 พฤษภาคมของทุกปี ซึ่งเป็นวันแห่งชัยชนะของสหภาพโซเวียตในมหาสงครามของผู้รักชาติ โดยออกอากาศครั้งแรกทาง สถานีวิทยุโทรทัศน์กลางแห่งสหภาพโซเวียต ในปี 1965 ซื่งเป็นปีครบรอบ 20 ปีในชัยชนะเหนือฟาสซิสต์เยอรมนีในมหาสงครามของผู้รักชาติ รายการนี้ยังเป็นที่รู้จักในชื่อ "The Minute of Silence" โดยเล่าเรืองร่าวเกี่ยวกับการต่อสู้ของทหารโซเวียตต่อทหารเยอรมนีนาซีผู้รุกรานสหภาพโซเวียต
หลังการล่มสลายของสหภาพโซเวียต ช่องหนึ่งรัสเซีย และสถานีวิทยุและโทรทัศน์ทุกช่อง (รวมถึง ช่องรัสเซีย-1) ได้รวมกันออกอากาศรายการด้วยกัน ส่วนช่องรัสเซียทูเดย์ จะออกอากาศทั้ง ภาษาอังกฤษ, ภาษาสเปน และ ภาษาอารบิก สำหรับผู้ชมทั่วโลกตั้งแต่ปี 2002 โดยจะเรื่มออกอากาศในเวลา 18 นาฬิกา 55 นาที แต่รายการจะเริ่มต้นก่อนในเวลา 18 นาฬิกา 45 นาที ในช่วงเย็น
คาลีนินกราด

คาลีนินกราด (#เปลี่ยนทาง , ,) มีชื่อเรียกว่า เคอนิชส์แบร์ค จนถึง ค.ศ. 1946 ([ˈkøːnɪçsbɛʁk]) เป็นเมืองการปกครองหลักของแคว้นคาลีนินกราดซื่งเป็นดินแดนส่วนแยกของประเทศรัสเซีย ระหว่างประเทศโปแลนด์กับประเทศลิทัวเนียในทะเลบอลติก
รายชื่อแหล่งมรดกโลกในประเทศไมโครนีเชีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไมโครนีเชียทั้งสิ้น 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศไมโครนีเชียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
วอลเลย์บอลชายชิงแชมป์นอร์เซกา 2017

วอลเลย์บอลชายชิงแชมป์นอร์เซกา 2017  เป็นครั้งที่ 25 ของการแข่งขัน และมีกำหนดแข่งขันระหว่างวันที่ 26 กันยายน – 1 ตุลาคม ค.ศ. 2017 ใน โคโลราโดสปริงส์ สหรัฐ โดย 5 อันดับแรกจะผ่านการคัดเลือกเข้าแข่งขันชิงแชมป์โลก 2018
การคัดเลือก.
ทีมอันดับ 1–6 จากการจัดอันดับสมาพันธ์วอลเลย์บอลนอร์เซกาจะผ่านการคัดเลือกโดยตรง และอีก 6 ทีมที่เหลือจะผ่านการคัดเลือกของการคัดเลือกแต่ละภูมิภาค
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน</br>
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน</br>
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
สโมสรฟุตบอลเลสเตอร์ซิตีในฤดูกาล 2017–18

ฤดูกาล 2017–18 เป็นฤดูกาลที่ 113 ในระบบฟุตบอลลีกอังกฤษและเป็นฤดูกาลที่ 50 อย่างไม่เป็นทางการในระดับสูงของฟุตบอลอังกฤษ. ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สี่ติดต่อกันเช่นเดียวกับ เอฟเอคัพ และ อีเอฟแอลคัพ.
ก่อนฤดูกาล.
กระชับมิตร.
      ชนะ
      เสมอ
      แพ้
      โปรแกรมนัดต่อไป
นัดกระชับมิตรช่วงก่อนฤดูกาล.
เลสเตอร์ซิตีได้ประกาศห้าเกมนัดกระชับมิตรช่วงก่อนฤดูกาลพบกับ เบอร์ตันอัลเบียน, ลูตันทาวน์, วุลเวอร์แฮมป์ตัน วอนเดอเรอส์, มิลตัน คีย์นส์ ดอนส์ และ โบรุสเซีนเมินเชนกลัดบัค.
การแข่งขัน.
พรีเมียร์ลีก.
นัด.
เมื่อวันที่ 14 มิถุนายน ค.ศ. 2017, โปรแกรมการแข่งขันสำหรับฤดูกาล 2017–18 ที่กำลังจะมาถึงได้ประกาศออกมาเป็นที่เรียบร้อยแล้ว. เลสเตอร์ซิตี ลงเล่นในเกมโปรแกรมการแข่งขันนัดแรกพรีเมียร์ลีกนั้นเปิดหัวฤดูกาลในคืนวันศุกร์.
เอฟเอคัพ.
ใน เอฟเอคัพ, เลสเตอร์ซิตี เข้าสู่การแข่งขันในรอบที่สามและได้ถูกจับสลากโดยออกไปเยือน ฟลีตวูดทาวน์.
อีเอฟแอลคัพ.
เลสเตอร์ซิตี ได้เข้าสู่รอบสองของการแข่งขันโดยต้องออกไปเยือน เชฟฟีลด์ยูไนเต็ด.
สถิติ.
สถิติผู้เล่น.
"ณ วันที่ 13 พฤษภาคม ค.ศ. 2018"
ตลาดกลางคืนซื่อหลิน

ตลาดกลางคืนซื่อหลิน  เป็นตลาดกลางคืนในอำเภอซื่อหลิน ไทเป ประเทศไต้หวัน มักถูกมองว่าเป็นตลาดกลางคืนที่ใหญ่และมีชื่อเสียงที่สุดในเมือง
ภาพรวม.
ตลาดกลางคืนแห่งนี้ประกอบด้วยสองส่วนที่ผสมผสานเข้าด้วยกัน ส่วนแรกเป็นส่วนที่เคยตั้งอยู่ในอาคารตลาดซื่อหลินเก่า ซึ่งประกอบด้วยร้านอาหารขนาดเล็กเป็นส่วนใหญ่ และอีกส่วนหนึ่งจะเป็นธุรกิจร้านค้าและร้านค้าที่ขายสินค้าอื่น ๆ ที่ไม่ใช่อาหารอื่น ศูนย์อาหารภายในตลาดใช้พื้นที่ 539 แผงและชั้นสองเป็นที่จอดรถสำหรับรถยนต์ 400 คัน
นอกเหนือไปจากศูนย์อาหารแล้ว ถนนด้านข้างและตรอกซอกซอยยังเรียงรายไปด้วยร้านค้าต่าง ๆ ที่ตั้งอยู่บริเวณหน้าร้านและบริเวณริมถนน โดยพื้นที่นั้นจะมีโรงภาพยนตร์ ร้านวิดีโอ รวมถึงคาราโอเกะบาร์อย่างแพร่หลาย โดยธุรกิจและร้านค้าต่าง ๆ จะเริ่มเปิดบริการประมาณ 16.00 น. เช่นเดียวกับตลาดกลางคืนหลาย ๆ แห่งในไต้หวัน โดยในช่วง 20.00 - 23.00 น. จะเป็นช่วงที่มีผู้คนมากที่สุด เนื่องจากเหล่านักเรียนนักศึกษาต่างพากันกลับบ้าน และปิดบริการประมาณ 01.00 - 02.00 น.
จำนวนนักท่องเที่ยวเพิ่มขึ้นในไม่กี่ปีที่ผ่านมาเนื่องจากมีการเปิดใช้ระบบรถไฟใต้ดินไทเป โดยตลาดกลางคืนแห่งนี้ตั้งอยู่ใกล้กับสถานีเจี้ยนถานทางสายสีแดง รวมทั้งตลาดสามารถมองเห็นได้จากบนชานชาลาของสถานีด้วย
ประวัติการพัฒนา.
ตลาดกลางคืนแห่งนี้ตั้งอยู่ใกล้กับตำแหน่งเดิมของท่าเรือบริเวณแม่น้ำจีหลง โดยมักจะนำผลผลิตทางการเกษตรจากฟาร์มในซื่อหลินที่ถูกส่งไปยังท่าเรืออื่น ๆ เช่น ว่านหัว และต้าเต้าเฉิง มาขายในพื้นที่นี้ โดยตลาดนัดกลางคืนซื่อหลินแห่งนี้เริ่มสร้างตั้งแต่ปี พ.ศ. 2452 และเปิดบริการอย่างเป็นทางการในปี พ.ศ. 2456 ด้วยลูกค้าที่หลั่งไหลเข้ามา ก็เริ่มมีร้านค้าและร้านอาหารใหม่ ๆ มาเปิดบริการในบริเวณนี้ และได้กลายเป็นตลาดกลางคืนซื่อหลินในเวลาต่อมา
ตลาดกลางคืนแห่งนี้ได้กลายเป็นตลาดกลางคืนที่มีขนาดใหญ่ที่สุดและรุ้จักกันมากที่สุดในไต้หวัน โดยเฉพาะในเรื่องของอาหารการกิน และเป็นสถานบันเทิงยามกลางคืนที่น่าสนใจสำหรับทั้งคนท้องถิ่นและผู้มาเยือน
โครงสร้างเดิมของตลาดซื่อหลินถูกรื้อถอนเมื่อเดือนตุลาคม พ.ศ. 2545 โดยเทศบาลนครไทเป ด้วยเหตุผลด้านความปลอดภัย สุขาภิบาล และความกังวลเกี่ยวกับการเกิดไฟไหม้ โดยร้านอาหารและร้านค้าต่าง ๆ ที่เดิมตั้งอยู่ในโครงสร้างแห่งเก่าได้ถูกย้ายไปโครงสร้างแห่งใหม่ชั่วคราวที่อยู่ห่างออกไปประมาณไม่กี่ร้อยเมตร ซึ่งติดกับรถไฟใต้ดินไทเปสถานีเจี้ยนถาน แผนการปรับปรุงพื้นที่เริ่มขึ้นเมื่อปี พ.ศ. 2542 และเริ่มทำการปรับปรุงในปี พ.ศ. 2549 และกลับมาเปิดใหม่อีกครั้งในปี พ.ศ. 2554
การเดินทาง.
ตลาดกลางคืนซื่อหลินสามารถเข้าถึงได้ผ่านรถไฟใต้ดินไทเปสายสีแดง สถานีเจี้ยนถาน และรถโดยสารประจำทางบางสายที่มีบริการหยุดรถที่สถานีเจี้ยนถาน
รายการอ้างอิง.
<templatestyles src="Reflist/styles.css" />
ไทยแลนด์ อเมเจอร์ลีก ฤดูกาล 2560

ไทยแลนด์ อเมเจอร์ลีก (Thailand Amatuer League) ฤดูกาล 2560 เป็นการแข่งขันฟุตบอลลีกสมัครเล่นของประเทศไทย ที่จัดขึ้นเป็นฤดูกาลที่ 2 เริ่มการแข่งขันตั้งแต่วันที่ 27 สิงหาคม พ.ศ. 2560 สิ้นสุดวันที่ 22 ตุลาคม พ.ศ. 2560 มีจำนวนสโมสรที่เข้าร่วมการแข่งขันทั้งหมด 117 สโมสร แบ่งออกเป็น 12 โซน โดยแชมป์ของแต่ละโซน จะต้องแข่งขันในรอบชิงชนะเลิศ เพื่อหา 6 สโมสรเลื่อนชั้นขึ้นไปแข่งขันในไทยลีก 4
รอบชิงชนะเลิศ.
รอบชิงชนะเลิศจะเป็นการนำแชมป์จากแต่ละโซน รวมทั้งสิ้น 12 สโมสร นำมาแข่งขันแบบนัดเดียว เพื่อหา 6 สโมสรที่เป็นฝ่ายชนะ เลื่อนชั้นขึ้นไปแข่งขันในไทยลีก 4
ทางหลวงแผ่นดินหมายเลข 3183

ทางหลวงแผ่นดินหมายเลข 3183 (สายแยกไปเขื่อนเจ้าพระยา–อุทัยธานี) เป็นทางหลวงแผ่นดินที่เชื่อมต่อระหว่างจังหวัดชัยนาท กับจังหวัดอุทัยธานี มีระยะทางตลอดทั้งสาย 37.223 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่สามแยกดอนมะเกลือ (ดอนเสือ) บริเวณทางไปเขื่อนเจ้าพระยา ตำบลบางหลวง อำเภอสรรพยา ไปทางทิศตะวันตกเฉียงเหนือ เข้าสู่เขตอำเภอเมืองชัยนาท ข้ามแม่น้ำน้อย ผ่านวัดพระบรมธาตุวรวิหาร ตัดกับทางหลวงแผ่นดินหมายเลข 340 ที่แยกสะพานใหม่ เข้าสู่เขตอำเภอวัดสิงห์ ที่ตำบลมะขามเฒ่า ข้ามแม่น้ำมะขามเฒ่า (แม่น้ำท่าจีน) ผ่านตัวอำเภอวัดสิงห์ เข้าสู่เขตจังหวัดอุทัยธานี ที่ตำบลหลุมเข้า อำเภอหนองขาหย่าง ไปสิ้นสุดที่แยกวัดสิงห์ ตัดกับ ทางหลวงแผ่นดินหมายเลข 3265 ในตำบลน้ำซึม อำเภอเมืองอุทัยธานี เป็นเส้นทางในความรับผิดชอบของแขวงทางหลวงชัยนาท และ แขวงทางหลวงอุทัยธานี
แอนนาเบลล์ กำเนิดตุ๊กตาผี

แอนนาเบลล์ กำเนิดตุ๊กตาผี  เป็นภาพยนตร์อเมริกันในปี ค.ศ. 2017 แนวสยองขวัญและเหนือธรรมชาติ เป็นพรีเควลของภาพยนตร์เรื่อง "แอนนาเบลล์ ตุ๊กตาผี" ในปี ค.ศ. 2014 และลำดับที่สี่ในภาพยนตร์ชุด "เดอะคอนเจอริง" กำกับโดย เดวิด เอฟ. แซนด์เบิร์ก และเขียนบทโดย แกรี ดาวเบอร์แมน นำแสดงโดย สเตฟานี ซิกแมน, ทาลีธา เบตแมน, แอนโทนี ลาพาเกลีย และมิแรนดา ออตโท เนื้อเรื่องเล่าถึงการกำเนิดตุ๊กตาแอนนาเบลล์ 
"แอนนาเบลล์ กำเนิดตุ๊กตาผี" ฉายรอบปฐมทัศน์ที่เทศกาลภาพยนตร์แอลเอเมื่อวันที่ 19 มิถุนายน ค.ศ. 2017 และเข้าฉายในสหรัฐอเมริกาเมื่อวันที่ 11 สิงหาคม ค.ศ. 2017 ภาพยนตร์มีรายได้ 303 ล้านดอลลาร์สหรัฐทั่วโลก และได้รับเสียงชื่นชมจากนักวิจารณ์ในเรื่องบรรยากาศและการแสดง เช่นเดียวกับการพัฒนาที่ดีขึ้นกว่าภาคก่อน
บาบึนยาร์

บาบึนยาร์  หรือ บาบีย์ยาร์  เป็นหุบเหวลึกในเคียฟ เมืองหลวงของประเทศยูเครนและเป็นสถานที่ในการสังหารหมู่โดยกองทัพเยอรมันและชนท้องถิ่นที่ให้ความร่วมมือในช่วงสงคราม เพื่อต่อกรกับสหภาพโซเวียต
ด้วยชื่อเสียงที่โด่งดังมากที่สุดและได้รับการจดบันทึกไว้อย่างดีที่สุดของการสังหารหมู่ครั้งนี้ เกิดขึ้นเมื่อวันที่ 29-30 กันยายน ค.ศ. 1941 โดยมีชาวยิวประมาณ 33,771 คนถูกสังหาร การตัดสินใจในการสังหารชาวยิวทั้งหมดในเคียฟโดยผู้ว่าการทหาร, พลตรี Kurt Eberhard, ผู้บัญชาการตำรวจจากกองทัพกลุ่มใต้, เอ็สเอ็ส-โอเบอร์กรุพเพินฟือเรอร์ (พลโท) Friedrich Jeckeln,และหน่วยไอน์ซัทซ์กรุพเพิน กลุ่มซี ผู้บัญชาการ Otto Rasch มันได้เสร็จสมบูรณ์โดยทหารจาก Sonderkommando 4a พร้อมด้วยความช่วยเหลือจากซีแชร์ไฮท์สโพลีไซ (SD) และกองพันตำรวจเอสเอส (Ordnungspolizei-Orpo) ได้รับการสนับสนุนจากตำรวจท้องถิ่น การสังหารหมู่ครั้งนี้นับว่าเป็นการสังหารหมู่ที่ใหญ่ที่สุดจากระบอบนาซีและผู้สมรู้ร่วมคิดมีส่วนรับผิดชอบในช่วงสงครามเพื่อต่อกรกับสหภาพโซเวียตและได้รับรำลึกว่าเป็น "การสังหารหมู่ครั้งที่ใหญ่ที่สุดในประวัติศาสตร์ของการล้างชาติโดยนาซี" จนถึงวันนั้น มีเพียงที่มากกว่าโดย Aktion Erntefest ของเดือนพฤศจิกายน ค.ศ. 1943 ในดินแดนโปแลนด์ภายใต้การยึดครองด้วยเหยื่อ 42,000-43,000 คนและการสังหารหมู่ที่โอเดสซาในปี ค.ศ. 1941 จากจำนวนชาวยิวมากกว่า 50,000 คน โดยมอบหมายให้ทหารโรมาเนียเป็นผู้จัดการ
เหยื่อจากการสังหารหมู่ในสถานที่ที่อื่น ๆ ได้รวมถึงเชลยสงคราม ผู้นิยมคอมมิวนิสต์ กลุ่มชาตินิยมยูเครน และชาวโรมา (ยิปซี) ได้มีการคาดว่า จำนวนประมาณระหว่าง 100,000 คน ถึง 150,000 คนถูกสังหารที่บาบึนยาร์ในช่วงการยึดครองของเยอรมนี
แอ็นสท์ บุช (จอมพล)

จอมพล แอ็นสท์ แบร์นฮาร์ท วิลเฮ็ล์ม บุช (6 กรกฎาคม ค.ศ. 1885 – 17 กรกฎาคม ค.ศ. 1945) เป็นจอมพลชาวเยอรมันในช่วงสงครามโลกครั้งที่สอง ซึ่งได้เป็นผู้บัญชาการในกองทัพที่ 16 และต่อมาอยู่ในกลุ่มทัพกลาง เขาได้รับเหรียญกางเขนเหล็กกางเขนอัศวินประดับด้วยใบโอ๊ก
บุชได้เข้าเป็นทหารราบทำการต่อสู้รบบนแนวรบด้านตะวันตกในช่วงสงครามโลกครั้งที่หนึ่งภายหลังสงคราม บุช ยังคงอยู่ในกองทัพ และในปี 1925 ได้รับแต่งตั้งเป็นผู้ตรวจการ กองกำลังขนส่ง และในปี 1930 ได้รับการเลื่อนยศเป็นพันโท และได้รับตำแหน่งผู้บัญชาการกรมทหารราบที่ 9 และเขาประจำการในกองทัพไรชส์แวร์ เขาได้รับการเลื่อนยศอย่างรวดเร็วในระดับอาวุโสและใน ค.ศ. 1936 เขาได้ตำแหน่งยศเป็นพลตรีและเป็นผู้บัญชาการในกองพลทหารราบที่ 23 ในช่วงการบุกครองโปแลนด์ เขาได้เป็นผู้บัญชาการในเหล่าทัพที่ 8 ใน ค.ศ. 1940 เขาได้รับการแต่งตั้งให้เป็นผู้บัญชาการในกองทัพที่ 16,เขาได้นำการรบในยุทธการที่ฝรั่งเศสและการสู้รบบนแนวรบด้านตะวันออกในช่วงแรก ในเดือนตุลาคม ค.ศ. 1943 เขาได้รับเลื่อนตำแหน่งให้เป็นจอมพลและแต่งตั้งให้เป็นผู้บัญชาการกลุ่มทัพกลาง แต่ต่อมากลับถูกปลดออกในเดือนมิถุนายน ภายหลังจากกลุ่มทัพกลางภายใต้การบัญชาของเขาได้พบกับความพินาศอันย่อยยับในช่วงปฏิบัติการบากราติออนของกองทัพแดงแห่งสหภาพโซเวียต ต่อมาเขาก็ได้เป็นผู้บัญชาการกลุ่มทัพตะวันตกเฉียงเหนือในช่วงเดือนสุดท้ายของสงครามและถูกจับเป็นเชลยศึกของกองทัพอังกฤษจนกระทั่งได้เสียชีวิตลง
ประวัติ.
ก่อนเข้าร่วมสงคราม.
ในช่วงสงครามโลกครั้งที่หนึ่ง เขาประจำการในแนวรบด้านตะวันออกเป็นส่วนมาก อาชีพทหารของเขาเริ่มต้นเมื่ออายุได้ 12 ปี หลังจากเรียนจบจากโรงเรียนนายร้อย เขาก็ถูกเกณฑ์เข้ากองทัพปรัสเซีย ในปี ค.ศ. 1913 เขาได้รับการเลื่อนยศเป็นร้อยโทและย้ายไปที่โรงเรียนการทหาร ซึ่งเขาทำงานเป็นเจ้าหน้าที่ตรวจสอบ
สงครามโลกครั้งที่หนึ่ง.
ในช่วงสงครามโลกครั้งที่หนึ่ง บุชเป็นผู้บัญชาการกองร้อยทหารราบ โวเกล ฟอน ฟัลเค็นสไตน์ เขาต่อสู้ในสมรภูมิรบหลายครั้งระหว่างสงครามโลกครั้งที่หนึ่งบนแนวรบด้านตะวันออก เช่น ยุทธการที่อิเปร์ครั้งแรก ยุทธการที่แวร์เดิง และการรุกฤดูใบไม้ผลิในปี 1918 ในช่วงสงคราม เขาได้รับการเลื่อนยศเป็นกัปตัน และภายในเวลาไม่กี่เดือน เขาก็ได้รับทั้งกางเขนเหล็กชั้นสองและกางเขนเหล็กชั้นหนึ่งและเครื่องราชอิสริยาภรณ์ปูร์เลอเมอริทในปี 1918 และได้รับบาดเจ็บสามครั้ง
ทำเนียบนายกรัฐมนตรีไรช์

ทำเนียบนายกรัฐมนตรีไรช์ ("ไรชส์คันทซ์ไล") คือชื่อที่ใช้เรียกสำนักงานและที่พำนักประจำตำแหน่งนายกรัฐมนตรีเยอรมนี ("ไรชส์คันทซ์เลอร์") ในยุคไรช์เยอรมันระหว่าง ค.ศ. 1871 ถึง 1945 ทำเนียบนายกรัฐมนตรีไรช์แห่งแรกตั้งอยู่ที่อดีตวังของเจ้าชายอันโทน รัดซีวี ในกรุงเบอร์ลิน ต่อมาในปี 1938 อดอล์ฟ ฮิตเลอร์ สั่งการให้อัลแบร์ท ชแปร์ สถาปนิกคนโปรด สร้างอาคารทำเนียบแห่งใหม่ขึ้นทางตะวันตกของทำเนียบหลังเก่าและให้แล้วเสร็จภายในหนึ่งปี ฮิตเลอร์ระบุว่าทำเนียบแห่งเก่านั้นคับแคบไม่เหมาะเป็นศูนย์กลางการปกครองของไรช์เยอรมัน
ทำเนียบนายกรัฐมนตรีไรช์หลังใหม่เป็นอาคารขนาดใหญ่โตมโหฬารมาก มีการเกณฑ์คนงานกว่า 4,000 คนทำงานสลับกะเพื่อสร้างทำเนียบนายกรัฐมนตรีไรช์หลังใหม่ให้เสร็จทันตามกำหนด มันสร้างเสร็จก่อนกำหนดเพียงสองวันซึ่งสร้างชื่อเสียงให้ชเปียร์อย่างมากว่าเป็นนักวางแผนและนักจัดการที่ดี ทำเนียบนายกรัฐมนตรีไรช์หลังใหม่ใช้งบประมาณไปทั้งหมด 90 ล้านไรชส์มาร์ค (36 ล้านดอลลาร์สหรัฐ) ทั้งทำเนียบหลังเก่าและหลังใหม่มีสวนคั่นอยู่ตรงกลาง ซึ่งเป็นที่ตั้งของบังเกอร์หลบภัยใต้ดินขนาดใหญ่ที่ชื่อว่า "ฟือเรอร์บุงเคอร์" เป็นสถานที่ที่ฮิตเลอร์ฆ่าตัวตายเมื่อ 30 เมษายน ค.ศ. 1945
เมื่อสงครามโลกครั้งที่สองในยุโรปยุติในเดือนพฤษภาคม ค.ศ. 1945 สหภาพโซเวียตก็สั่งให้กองทัพแดงในเบอร์ลินทำลายอาคารทำเนียบนายกรัฐมนตรีไรช์ หินอ่อนสีน้ำตาลแดงที่ได้จากการทำลายทำเนียบนายกรัฐมนตรีไรช์ถูกนำไปสร้างเป็นอนุสรณ์สถานทหารโซเวียตที่สวนเทร็พทัวร์ในกรุงเบอร์ลินตะวันออก ส่วนทำเนียบนายกรัฐมนตรีเยอรมนีในปัจจุบันมีชื่อเรียกอย่างง่ายว่า คันทซ์เลอร์อัมท์ ซึ่งสร้างเสร็จเมื่อ ค.ศ. 2001
ดับเบิลยูซีดับเบิลยู ซุปเปอร์บราวล์

ดับเบิลยูซีดับเบิลยู ซุปเปอร์บราวล์  เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นในช่วงปี ค.ศ. 1991 ถึง ค.ศ. 2001 รวม 11 ครั้ง โดยจัดขึ้นในช่วงเดือนกุมภาพันธ์
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network